REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/132-20

27. oktobar 2020. godine

B e o g r a d

Z A P I S N I K

PRVE SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 26. OKTOBRA 2020. GODINE

 Sednica je počela u 12,30 časova.

 Sednicom je, do izbora predsednika Odbora, u skladu sa članom 25. stav 2. Poslovnika Narodne skupštine predsedavao najstariji član Odbora Jovan Kolundžija.

 Sednici su prisustvovali: Sandra Božić, Vuk Mirčetić, Lav Grigorije Pajkić, prof. dr Marko Atlagić, Ivan Tasovac, Aleksandar Čotrić (došao u toku druge tačke dnevnog reda), mr Jadranka Jovanović, Milena Popović, Milica Obradović, Snežana Paunović, Jelica Sretenović, Mira Petrović, Nataša Mihailović Vacić i Željko Tomić, članovi Odbora.

 Sednici su prisustvovali: Zoran Tomić (mr Jadranka Jovanović), Bojan Torbica (Miloš Terzić), Milica Dačić (Milica Obradović), Justina Pupin Košćal (Jelica Sretenović) i Aleksandra Čamagić (Željko Tomić), zamenici članova Odbora.

 Sednici nije prisustvovala Anamarija Viček, član Odbora, niti njen zamenik.

Za ovu sednicu je određen sledeći

D n e v n i r e d:

1. Izbor predsednika Odbora;

1. Izbor zamenika predsednika Odbora.

Pre prelaska na rad po tačkama dnevnog reda, predsedavajući je istakao da je sednicu Odbora sazvao predsednik Narodne skupštine, a da sednicom predsedava kao najstariji član Odbora, saglasno članu 25. stav 2. Poslovnika Narodne skupštine

Prva tačka dnevnog reda: Izbor predsednika Odbora

Predsedavajući je predložio da se za predsednika Odbora izabere narodni poslanik Sandra Božić, iz poslaničke grupe „Aleksandar Vučić-za našu decu“.

S obzirom na to da nije bilo drugih predloga niti diskusije, predsedavajući je stavio na glasanje predlog da se za predsednika Odbora izabere narodni poslanik Sandra Božić.

Odbor je, jednoglasno (15 za) izabrao narodnog poslanika Sandru Božić za predsednika Odbora.

Nakon izbora za predsednika Odbora, predsedavanje sednicom preuzela je Sandra Božić.

Sandra Božić se zahvalila svim članovima Odbora na ukazanom poverenju, naglasivši da je delokrug rada Odbora izuzetno složen i s tim u vezi najavila je da će se Odbor u narednom periodu baviti bitnim pitanjima iz oblasti kulture i informisanja.

Druga tačka dnevnog reda:Izbor zamenika predsednika Odbora

Predsednik Odbora Sandra Božić je za zamenika predsednika Odbora, predložila narodnog poslanika Snežanu Paunović.

Nije bilo drugih predloga ni diskusije.

Predsedavajuća je na glasanje stavila predlog da se za zamenika predsednika Odbora izabere narodni poslanik Snežana Paunović.

Odbor je, jednoglasno (16 za) izabrao narodnog poslanika, Snežanu Paunović za zamenika predsednika Odbora.

Snežana Paunović se zahvalila na ukazanom poverenju, napomenuvši da je izbor za zamenika predsednika Odbora velika čast, kao i da se nada da će na pravi način predstavljati građane u ovom radnom telu.

Sednica je završena u 12,35 časova.

SEKRETAR PREDSEDNIK

 Dana Gak Sandra Božić